

**REPUBLIKA HRVATSKA**

**DRŽAVNO ODVJETNIŠTVO REPUBLIKE HRVATSKE**

**Zagreb, Gajeva 30a**

Broj: P-158/2023-55

Zagreb, 12. veljače 2025.

Na temelju članka 53. stavka 1. u svezi članka 122. stavka 3. Zakona o državnom odvjetništvu (Narodne novine, broj: 67/2018 i 21/2022; dalje: Zakon o državnom odvjetništvu) i članka 163. stavka 1. Zakona o državnim službenicima (Narodne novine, broj: 155/23, 85/24) Glavni državni odvjetnik Republike Hrvatske, donosi

O D L U K U

o djelomičnoj obustavi Javnog natječaja za prijam u državnu službu na neodređeno vrijeme

I.

Obustavlja se provedba postupka Javnog natječaja, objavljenog u Narodnim novinama broj: 108/2024 od 18. rujna 2024., na mrežnim stranicama Ministarstva pravosuđa, uprave i digitalne transformacije, Državnog odvjetništva Republike Hrvatske i Hrvatskog zavoda za zapošljavanje, po prethodno pribavljenim odobrenjima Ministarstva pravosuđa, uprave i digitalne transformacije, KLASA:119-03/24-04/15, URBROJ: 514-08-03-04/03-24-38 od 28. kolovoza 2024. i KLASA:119-03/24-04/15, URBROJ: 514-08-03-04/03-24-39 od 2. rujna 2024., za prijam u državnu službu na neodređeno vrijeme u Državno odvjetništvo Republike Hrvatske za radno mjesto zapisničar u državnom odvjetništvu, 1 izvršitelj/ica.

II.

Postupak provedbe Javnog natječaja za prijam na radno mjesto iz točke I. ove Odluke obustavlja se iz razloga što je raspisan natječaj za ukupno 2 izvršitelja, testiranju je pristupilo samo dvoje kandidata, a u odnosu na jednog kandidata utvrđeno je da postoje zapreke za prijam u državnu službu u Državno odvjetništvo Republike Hrvatske.

III.

Ova Odluka objavit će se na mrežnim stranicama Ministarstva pravosuđa, uprave i digitalne transformacije te Državnog odvjetništva Republike Hrvatske.

IV.

Ova Odluka stupa na snagu danom donošenja.

GLAVNI DRŽAVNI ODVJETNIK REPUBLIKE HRVATSKE

Ivan Turudić, univ. spec. crim.